Avainsanat

Tiivistelmä



Avainsanat

1. Maatalous – Yhteinen markkinajärjestely – Vilja – Perunatärkkelystuotannon kiintiö

(Komission asetuksen N:o 97/95, sellaisena kuin se on muutettuna asetuksella N:o 1125/96, 1 artiklan d ja e alakohta, 4 artiklan 5 kohta ja 13 artiklan 4 kohta)

2. Maatalous – Yhteinen markkinajärjestely – Vilja – Perunatärkkelystuotannon kiintiö

(Komission asetuksen N:o 97/95, sellaisena kuin se on muutettuna asetuksella N:o 1125/96, 1 artikla, 4 artiklan 5 kohta ja 13 artiklan 4 kohta)

3. Maatalous – Yhteinen markkinajärjestely – Vilja – Perunatärkkelystuotannon kiintiö

(Neuvoston asetuksen N:o 2988/95 5 artiklan 1 kohta; komission asetuksen N:o 97/95, sellaisena kuin se on muutettuna asetuksella N:o 1125/96, 13 artiklan 4 kohta)

Tiivistelmä

1. Asetuksen N:o 1766/92 soveltamista koskevista yksityiskohtaisista säännöistä perunantuottajille maksettavan vähimmäishinnan ja tasausmaksun osalta sekä perunatärkkelystuotannon kiintiöjärjestelmästä annetun asetuksen N:o 1868/94 soveltamista koskevista yksityiskohtaisista säännöistä annetun asetuksen N:o 97/95 13 artiklan 4 kohdassa säädettyä seuraamusta sovelletaan tärkkelystä tuottavaan yritykseen, joka – ilman, että olisi tarpeen, että se on ylittänyt sille myönnetyn alakiintiön – hankkii perunoita toimijalta, joka hankki niitä suoraan tai välillisesti tuottajilta, ja näin on myös silloin, kun tärkkelystä tuottavan yrityksen ja kyseessä olevan toimijan välillä on tehty osto- ja toimitussopimus, jonka mainitun sopimuksen osapuolet ovat nimenneet ”viljelysopimukseksi” ja jonka kansallinen toimivaltainen viranomainen on hyväksynyt tällaiseksi sopimukseksi mainitun asetuksen 4 artiklan 2 kohdan yhteydessä mutta jota ei voida pitää viljelysopimuksena tämän saman asetuksen 1 artiklan d ja e alakohdassa tarkoitetulla tavalla.

(ks. 41 kohta ja tuomiolauselman 1 kohta)

2. Koska asetuksen N:o 1766/92 soveltamista koskevista yksityiskohtaisista säännöistä perunantuottajille maksettavan vähimmäishinnan ja tasausmaksun osalta sekä perunatärkkelystuotannon kiintiöjärjestelmästä annetun asetuksen N:o 1868/94 soveltamista koskevista yksityiskohtaisista säännöistä annetun asetuksen N:o 97/95 13 artiklan 4 kohdassa, luettuna yhdessä mainitun asetuksen 1 artiklan ja 4 artiklan 5 kohdan kanssa, säädetään seuraamuksen, joka ei ole kiinteämääräinen, vaan riippuu tehdyn väärinkäytöksen laajuudesta ja vakavuudesta, soveltamisesta kaikissa tapauksissa, joissa tärkkelystä tuottava yritys ottaa vastaan viljelysopimukseen, joka on tehtävä perunantuottajan kanssa, kuulumattomia perunoita, se on selvä ja täsmällinen säännös, jolla otetaan käyttöön tehokas ja varoittava seuraamus, joka soveltuu tavoiteltujen päämäärien toteuttamiseen, eikä sillä ylitetä sitä, mikä on tarpeen näiden päämäärien saavuttamiseksi.

Kun otetaan huomioon mainitulla artiklalla tavoitellun tuottajien suojelua koskevan päämäärän tärkeys ja yhteisön toimielimillä tällä alalla oleva laaja harkintavalta, mainitussa säännöksessä säädetyn kaltaisen varoittavan ja tehokkaan seuraamuksen määräämistä ei voida pitää perusteettomana tai suhteettomana siinä tapauksessa, että tärkkelystä tuottava yritys, joka hakee palkkion myöntämistä, on tehnyt tahallisen tai tahattoman virheellisen ilmoituksen tuottajan tai sen sopimuskumppanin aseman osalta.

(ks. 45 ja 55–58 kohta)

3. Sillä seikalla, että kansallinen toimivaltainen viranomainen on ollut tietoinen siitä, että tärkkelystä tuottava yritys hankki perunat toimijalta, joka hankki ne suoraan tai välillisesti tuottajilta, ei ole vaikutusta väärinkäytöksen luokitteluun Euroopan yhteisöjen taloudellisten etujen suojaamisesta annetun asetuksen N:o 2988/95 5 artiklan 1 kohdassa tarkoitetulla tavalla ”huolimattomuudesta johtuvaksi”, eikä sillä näin ollen ole vaikutusta asetuksen N:o 1766/92 soveltamista koskevista yksityiskohtaisista säännöistä perunantuottajille maksettavan vähimmäishinnan ja tasausmaksun osalta sekä perunatärkkelystuotannon kiintiöjärjestelmästä annetun asetuksen N:o 1868/94 soveltamista koskevista yksityiskohtaisista säännöistä annetun asetuksen N:o 97/95 13 artiklan 4 kohdassa säädetyn seuraamuksen soveltamiseen mainittuun tärkkelystä tuottavaan yritykseen.

(ks. 64 kohta ja tuomiolauselman 4 kohta)